Berlyno Olimpinis stadionas

Berlyno Olimpinis stadionas – futbolo stadionas Vokietijos sostinėje Berlyne. Savo namų rungtynes čia žaidžia Hertha BSC Berlin futbolo klubas. Stadione telpa 74 228 žiūrovų. Šiame stadione buvo sužaistos 6 2006 m. pasaulio čempionato varžybos, tarp jų ir finalinės rungtynės.

Istorija 
Olimpinis stadionas buvo statomas 1934–1936 m., jo talpa siekė 100 000 žiūrovų. Stadiono ir Olimpinių žaidynių atidarymas įvyko tą pačią dieną – 1936 m. rugpjūčio 1 d.

1974 m. stadionas buvo iš dalies padengtas stogu X pasaulio futbolo čempionatui.

2000–2004 m. vyko remonto darbai ir modernizacija, po kurios stadionas turi 74 228 sėdimas vietas. UEFA įvertino šį stadioną penkiomis žvaigždutėmis.

2006 m. pasaulio čempionatas 
Įvykusios pasaulio futbolo čempionato rungtynės:

 2006 m. birželio 13 d., F grupė: Brazilija – Kroatija 1:0
 2006 m. birželio 15 d., B grupė: Švedija – Paragvajus 1:0
 2006 m. birželio 20 d., A grupė: Ekvadoras – Vokietija 0:3
 2006 m. birželio 23 d., H grupė: Ukraina – Tunisas 1:0
 2006 m. birželio 30 d., Ketvirtfinalis: Vokietija – Argentina 5:3 (po 11 m. b.)
 2006 m. liepos 9 d., Finalas: Italija – Prancūzija 6:4 (po 11 m. b.)

Nuorodos 

 Vaizdai iš Berlyno Olimpinis stadionas 
 Pasaulio čempionato svetainė apie Berlyno Olimpinis stadioną 
 Oficialus stadiono puslapis 

Vokietijos futbolo stadionai
Berlyno sportas